title: Komisijas Īstenošanas regula (ES) 2017/2313 (2017. gada 13. decembris), ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā

text:
               14.12.2017

               LV

               Eiropas Savienības Oficiālais Vēstnesis

               L 331/44

         KOMISIJAS ĪSTENOŠANAS REGULA (ES) 2017/2313
   (2017. gada 13. decembris),
   ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 26. oktobra Regulu (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 83. panta 7. punktu,
   tā kā:

               (1)

               Regulas (ES) 2016/2031 83. panta 7. punkts Komisiju pilnvaro pieņemt formāta specifikācijas augu pasēm, kas nepieciešamas pārvietošanai Savienības teritorijā, un augu pasēm, kas nepieciešamas ievešanai un pārvietošanai aizsargājamā zonā. Vieglas redzamības un skaidras salasāmības labad ir svarīgi, lai augu pasēm būtu standartizēti formāti. Tādējādi arī tiek nodrošināts, ka augu pases ir skaidri nošķiramas no jebkuras citas informācijas vai etiķetes.

               (2)

               Sakarā ar to, ka augiem, augu produktiem un citiem objektiem, kam nepieciešama augu pase, ir atšķirīgi lielumi un īpašības, attiecībā uz augu pases formāta specifikācijām būtu jānodrošina zināma elastība. Tāpēc katrā augu pases kategorijā, kas noteikta pielikuma A līdz D daļā, būtu jāpiedāvā vairāki alternatīvi paraugi, kuros ņemtas vērā minētās atšķirības augiem, augu produktiem un citiem objektiem, kam nepieciešama augu pase. Turklāt minētajos paraugos nebūtu konkrēti jāparedz augu pasu lielums, robežlīnijas lietojums, elementu lieluma proporcijas, kā arī izmantoto rakstzīmju veids.

               (3)

               Augu pases elementiem vajadzētu būt izkārtotiem taisnstūrveidā vai kvadrātveidā un ar robežlīniju vai citādi skaidri nodalītiem no jebkurām citām rakstiskām norādēm vai attēliem. Pieredze liecina, ka tas ir svarīgi, lai veicinātu augu pasu redzamību un atšķirīgumu no jebkuras citas informācijas vai etiķetes.

               (4)

               Juridiskās noteiktības labad šī regula būtu jāpiemēro no tās pašas dienas kā Regula (ES) 2016/2031.

               (5)

               Daudzi augi, augu produkti un citi objekti, attiecībā uz kuriem augu pases tiks izsniegtas saskaņā ar Komisijas Direktīvu 92/105/EEK (2) pirms šīs regulas piemērošanas dienas, pēc minētās dienas joprojām būs tirgū vai arī joprojām tiks pārvietoti. Nav tāda veselības apdraudējuma, kura dēļ būtu nepieciešams nekavējoties mainīt formāta specifikācijas, tāpēc augu pasēm, kas izdotas pirms 2019. gada 14. decembra, būtu jāpaliek spēkā līdz 2023. gada 14. decembrim.

               (6)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Augu pasu paraugi
   1.   Augu pases, kas nepieciešamas pārvietošanai Savienības teritorijā, atbilst vienam no pielikuma A daļā sniegtajiem paraugiem.
   2.   Augu pases, kas nepieciešamas ievešanai un pārvietošanai aizsargājamā zonā, atbilst vienam no pielikuma B daļā sniegtajiem paraugiem.
   3.   Augu pases, kas nepieciešamas pārvietošanai Savienības teritorijā, apvienojumā ar sertifikācijas etiķeti saskaņā ar Regulas (ES) 2016/2031 83. panta 5. punkta otro daļu atbilst vienam no pielikuma C daļā sniegtajiem paraugiem.
   4.   Augu pases, kas nepieciešamas ievešanai un pārvietošanai aizsargājamā zonā, apvienojumā ar sertifikācijas etiķeti saskaņā ar Regulas (ES) 2016/2031 83. panta 5. punkta trešo daļu atbilst vienam no pielikuma D daļā sniegtajiem paraugiem.
   2. pants
   Prasības attiecībā uz augu pasu elementiem
   Augu pases elementus, kas norādīti Regulas (ES) 2016/2031 VII pielikumā, izkārto taisnstūrveidā vai kvadrātveidā, un tie ir redzami, neizmantojot vizuālus palīglīdzekļus.
   Elementus ietver robežlīnija, vai arī tie ir citādi skaidri nodalīti no jebkurām rakstiskām norādēm vai attēliem, lai tie būtu viegli pamanāmi un skaidri atšķirami.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Piemērošanas diena
   Šo regulu piemēro no 2019. gada 14. decembra.
   Augu pases, kas izdotas pirms 2019. gada 14. decembra saskaņā ar Direktīvu 92/105/EEK, paliek spēkā līdz 2023. gada 14. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 13. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 317, 23.11.2016., 4. lpp.

      (2)  Komisijas 1992. gada 3. decembra Direktīva 92/105/EEK, kas nosaka standartizācijas pakāpi augu pasēm, kuras izmantojamas noteiktu augu, augu produktu vai citu objektu pārvadājumos Kopienā, un nosaka sīki izstrādātu kārtību attiecībā uz šādu augu pasu izsniegšanu un uz to nomaiņas kritērijiem un norisēm (OV L 4, 8.1.1993., 22. lpp.).

      PIELIKUMS
      Tehniskā specifikācija: augu pasu lielums, robežlīnijas lietojums, elementu lieluma proporcijas, kā arī paraugos izmantoto rakstzīmju veids ir tikai piemēri.
      Savienības karogs var būt krāsainā vai melnbaltā drukā, ar baltām zvaigznēm uz melna fona vai otrādi.
      Apzīmējumi

                  1.

                  Vārdi “Augu pase” (Plant Passport) vai “Augu pase – AZ” (Plant Passport – PZ) angļu valodā un (attiecīgā gadījumā) vienā no Savienības oficiālajām valodām jāatdala ar slīpsvītru.

                  2.

                  Attiecīgās(-o) auga(-u) sugas(-u) vai – augu un augu produktu gadījumā – taksona(-u) botāniskais(-ie) nosaukums(-i) vai vajadzības gadījumā attiecīgā objekta nosaukums; pēc izvēles var norādīt arī šķirnes nosaukumu.

                  3.

                  Regulas (ES) 2016/2031 67. panta a) punktā minētais standartā ISO 3166-1-alpha-2 (1) norādītais tās dalībvalsts divu burtu kods, kurā ir reģistrēts profesionālais operators, kas izsniedz augu pasi.

                  4.

                  Attiecīgā profesionālā operatora nacionālais reģistrācijas numurs burtu, ciparu vai burtciparu formā.

                  5.

                  Attiecīgā auga, augu produkta vai cita objekta izsekojamības kods (attiecīgā gadījumā).

                  6.

                  Attiecīgā gadījumā – unikālais svītrkods, kvadrātkods jeb QR kods, hologramma, mikroshēma vai cits datu nesējs, kas papildina izsekojamības kodu.

                  7.

                  Attiecīgā gadījumā – Regulas (ES) 2016/2031 67. panta a) punktā minētais standartā ISO 3166-1-alpha-2 norādītais izcelsmes dalībvalsts(-u) divu burtu kods.

                  8.

                  Attiecīgā gadījumā – standartā ISO 3166-1-alpha-2 norādītais izcelsmes trešās(-o) valsts(-u) nosaukums(-i) vai tās (to) divu burtu kods.

                  9.

                  Aizsargājamās zonas karantīnas organisma(-u) zinātniskais nosaukums(-i) vai arī šiem organismiem īpaši piešķirtie kodi, kas minēti Regulas (ES) 2016/2031 32. panta 3. punktā.

                  10.

                  Informācija, kas nepieciešama oficiālai etiķetei sēklām vai citam reproduktīvajam materiālam, kā attiecīgi minēts Padomes Direktīvas 66/401/EEK (2) 10. panta 1. punktā, Padomes Direktīvas 66/402/EEK (3) 10. panta 1. punktā, Padomes Direktīvas 68/193/EEK (4) 10. panta 1. punktā, Padomes Direktīvas 2002/54/EK (5) 12. pantā, Padomes Direktīvas 2002/55/EK (6) 28. panta 1. punktā, Padomes Direktīvas 2002/56/EK (7) 13. panta 1. punktā, Padomes Direktīvas 2002/57/EK (8) 12. panta 1. punktā, vai etiķetei pirmsbāzes, bāzes vai sertificētam materiālam, kā minēts Padomes Direktīvas 2008/90/EK (9) 9. panta 1. punkta b) apakšpunktā.

         A DAĻA

         1. panta 1. punktā minētie paraugi augu pasēm, kas nepieciešamas pārvietošanai Savienības teritorijā

         B DAĻA

         1. panta 2. punktā minētie paraugi augu pasēm, kas nepieciešamas ievešanai un pārvietošanai aizsargājamā zonā

         C DAĻA

         1. panta 3. punktā minētie paraugi augu pasēm, kas nepieciešamas pārvietošanai Savienības teritorijā, apvienojumā ar sertifikācijas etiķeti

         D DAĻA

         1. panta 4. punktā minētie paraugi augu pasēm, kas nepieciešamas ievešanai un pārvietošanai aizsargājamā zonā, apvienojumā ar sertifikācijas etiķeti

         (1)  ISO 3166-1:2006, valstu un to administratīvi teritoriālā iedalījuma vienību nosaukumu kodi. 1. daļa. Valstu kodi. Starptautiskā Standartizācijas organizācija, Ženēva.

         (2)  Padomes 1966. gada 14. jūnija Direktīva 66/401/EEK par lopbarības augu sēklu tirdzniecību (OV 125, 11.7.1966., 2298./66. lpp.).

         (3)  Padomes 1966. gada 14. jūnija Direktīva 66/402/EEK par graudaugu sēklu tirdzniecību (OV 125, 11.7.1966., 2309./66. lpp.).

         (4)  Padomes 1968. gada 9. aprīļa Direktīva 68/193/EEK par vīnogulāju veģetatīvās pavairošanas materiāla tirdzniecību (OV L 93, 17.4.1968., 15. lpp.).

         (5)  Padomes 2002. gada 13. jūnija Direktīva 2002/54/EK par biešu sēklu tirdzniecību (OV L 193, 20.7.2002., 2. lpp.).

         (6)  Padomes 2002. gada 13. jūnija Direktīva 2002/55/EK par dārzeņu sēklu tirdzniecību (OV L 193, 20.7.2002., 33. lpp.).

         (7)  Padomes 2002. gada 13. jūnija Direktīva 2002/56/EK par sēklas kartupeļu tirdzniecību (OV L 193, 20.7.2002., 60. lpp.).

         (8)  Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (OV L 193, 20.7.2002., 74. lpp.).

         (9)  Padomes 2008. gada 29. septembra Direktīva 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (OV L 267, 8.10.2008., 8. lpp.).


title: Komisijas Īstenošanas regula (ES) 2017/2324 (2017. gada 12. decembris), ar ko atjauno darbīgās vielas glifosāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               15.12.2017

               LV

               Eiropas Savienības Oficiālais Vēstnesis

               L 333/10

         KOMISIJAS ĪSTENOŠANAS REGULA (ES) 2017/2324
   (2017. gada 12. decembris),
   ar ko atjauno darbīgās vielas glifosāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2001/99/EK (2) glifosāts kā darbīgā viela tika iekļauts Padomes Direktīvas 91/414/EEK (3) I pielikumā.

               (2)

               Darbīgās vielas, kas ietvertas Direktīvas 91/414/EEK I pielikumā, tiek uzskatītas par apstiprinātām atbilstoši Regulai (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Darbīgās vielas glifosāta apstiprinājums, kā norādīts Īstenošanas regulas (ES) Nr. 540/2011 pielikuma A daļā, ir spēkā līdz 2017. gada 15. decembrim.

               (4)

               Saskaņā ar Komisijas Regulas (ES) Nr. 1141/2010 (5) 4. panta noteikumiem minētajā pantā norādītajā laikposmā tika iesniegts pieteikums darbīgās vielas glifosāta atkārtotai iekļaušanai Direktīvas 91/414/EEK I pielikumā.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu un to 2013. gada 20. decembrī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos apsvērumus nosūtīja Komisijai. Turklāt tā publiskoja papildu kopsavilkuma dokumentāciju.

               (8)

               Pēc tam, kad Starptautiskā Vēža izpētes aģentūra 2015. gada 20. martā bija publicējusi atzinumu par glifosāta iespējamo kancerogenitāti, Komisija 2015. gada 29. aprīlī pilnvaroja Iestādi pārskatīt pamatinformāciju un līdz 2015. gada 13. augustam veikt minēto atzinumu iekļaušanu savā secinājumā.

               (9)

               Lai varētu pienācīgi izvērtēt Starptautiskās Vēža izpētes aģentūras sniegto informāciju (6) un ņemot vērā neparasti lielo skaitu komentāru, ko bija sniegušas dalībvalstis un sabiedrība, Komisija pagarināja Iestādes secinājuma iesniegšanas termiņu līdz 2015. gada 30. oktobrim.

               (10)

               2015. gada 30. oktobrī (7) Iestāde nosūtīja Komisijai secinājumu par to, vai sagaidāms, ka glifosāts atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2016. gada 28. janvārī Augu, dzīvnieku, pārtikas aprites un dzīvnieku barības pastāvīgajā komitejā nāca klajā ar pārskata ziņojuma projektu par glifosātu.

               (11)

               Pieteikuma iesniedzējs tika aicināts iesniegt komentārus par pārskata ziņojuma projektu.

               (12)

               Diskusijas Augu, dzīvnieku, pārtikas aprites un dzīvnieku barības pastāvīgajā komitejā 2016. gada 18. un 19. maijā liecināja, ka, pirms pieņemt lēmumu par apstiprinājuma atjaunošanu, konkrētajā situācijā attiecībā uz glifosātu vairākas dalībvalstis kā riska pārvaldītājas uzskatīja, ka ir lietderīgi iegūt Eiropas Ķimikāliju aģentūras (turpmāk “Aģentūra”) Riska novērtēšanas komitejas atzinumu par glifosāta kancerogenitātes saskaņotu klasificēšanu, jo tas varētu ietekmēt apstiprinājumu, kura pamatā ir Regulā (EK) Nr. 1107/2009 noteiktie kritēriji.

               (13)

               Glifosāta apstiprinājuma iespējamā atjaunošana tika plaši apspriesta arī ārpus Augu, dzīvnieku, pārtikas aprites un dzīvnieku barības pastāvīgās komitejas. 2016. gada 13. aprīlī (8) un 2017. gada 24. oktobrī (9) Eiropas Parlaments pieņēma rezolūcijas par vairākiem projektiem Komisijas īstenošanas regulām, ar ko atjauno darbīgās vielas glifosāta apstiprinājumu, un 2017. gada 6. oktobrī Eiropas Komisija oficiāli saņēma sekmīgu Eiropas pilsoņu iniciatīvu (10), ko paredzētajā kārtībā parakstījis vismaz viens miljons eiropiešu vismaz no septiņām dalībvalstīm un kurā viens no trim mērķiem attiecas uz glifosātu.

               (14)

               Tika atzīts, ka nepieciešams saņemt Aģentūras Riska novērtēšanas komitejas atzinumu par glifosāta kancerogenitātes saskaņotu klasificēšanu, tādēļ 2016. gada 17. martā ziņotāja dalībvalsts iesniedza dokumentāciju saskaņā ar Eiropas Parlamenta un Padomes Regulas (EK) Nr. 1272/2008 (11) 37. pantu, tostarp par kancerogenitātes bīstamības klasi. Ņemot vērā laiku, kāds vajadzīgs šādas dokumentācijas izvērtēšanai, ar Komisijas Īstenošanas regulu (ES) 2016/1056 (12) darbīgās vielas apstiprinājuma periods tika pagarināts par sešiem mēnešiem no dienas, kad Komisija bija saņēmusi Aģentūras Riska novērtēšanas komitejas atzinumu, tomēr tam jābeidzas vēlākais līdz 2017. gada 31. decembrim. Tikmēr, lai ņemtu vērā jaunākās zinātnes un tehnikas atziņas, ar Komisijas Īstenošanas regulu (ES) 2016/1313 (13) darbīgās vielas apstiprināšanas nosacījumi tika grozīti.

               (15)

               Aģentūras Riska novērtēšanas komiteja 2017. gada 15. martā pieņēma atzinumu (14), ko tā paša gada 15. jūnijā nosūtīja Komisijai. 2017. gada 28. jūnijā Komisija Eiropas Savienības Oficiālajā Vēstnesī publicēja paziņojumu (15), kurā apstiprināts saņemšanas datums. Tās ieskatā Aģentūras Riska novērtēšanas komiteja vienprātīgi secināja, ka, pamatojoties uz šobrīd pieejamo informāciju, glifosāta kancerogenitātes klasificēšana bīstamības klasē nav pamatota.

               (16)

               Iestāde 2015. gada oktobrī publicētā secinājumā konstatēja, ka trūkst datu, kas ļautu izslēgt pētījumā novēroto potenciālo iedarbību uz endokrīno sistēmu. Kad attiecīgie dati kļuva pieejami, tos vairs nebija iespējams izmantot salīdzinošajā izvērtējumā. 2016. gada 27. septembrī Komisija lūdza Iestādi novērtēt šo papildu informāciju. 2017. gada 7. septembrī (16) Iestāde sniedza Komisijai secinājumu par iespējamām endokrīni disruptīvām glifosāta īpašībām. Iestāde savā secinājumā apstiprināja, ka datu trūkums ir pienācīgi risināts, jo, pamatojoties uz visaptverošu toksikoloģijas jomā pieejamo datubāzi, pierādījumu svars liecina, ka glifosātam nepiemīt endokrīni disruptīvas īpašības, ja tā iedarbības veids ir estrogēns, androgēns, caur vairogdziedzeri vai steroīdu ģenēzi. Pieejamie ekotoksikoloģijas pētījumi nav pretrunā šim secinājumam.

               (17)

               Tika konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti attiecībā uz vienu vai vairākiem vismaz viena tāda augu aizsardzības līdzekļa lietojuma veidiem, kas satur darbīgo vielu glifosātu. Tāpēc tiek uzskatīts, ka minētie apstiprināšanas kritēriji ir ievēroti.

               (18)

               Tādēļ glifosāta apstiprinājums būtu jāatjauno.

               (19)

               Patlaban jau ir pieejama plaša informācija par darbīgo vielu glifosātu, kuru novērtējot secināts, ka darbīgās vielas glifosāta apstiprinājums būtu jāatjauno, turklāt ārkārtīgi bieži tiek publicēta papildu informācija par glifosātu salīdzinājumā ar citām darbīgajām vielām. Tāpēc, lemjot par glifosāta apstiprinājuma perioda ilgumu, būtu jāņem vērā iespējamā zinātnes un tehnikas atziņu attīstība nākotnē, paturot prātā, ka glifosāts ir viens no visplašāk izmantotajiem herbicīdiem Savienībā.

               (20)

               Ņemot vērā šīs īpatnības un citus iepriekšējos apsvērumos minētos leģitīmos faktorus un ievērojot vajadzību nodrošināt tādu drošības un aizsardzības līmeni, kas atbilstu augstajam aizsardzības līmenim, kādu tiecas panākt Savienība, no riska pārvaldības viedokļa ir lietderīgi paredzēt glifosāta apstiprinājuma atjaunošanu uz pieciem gadiem, nodrošinot glifosāta atkārtotu novērtēšanu salīdzinājumā ar citām darbīgajām vielām.

               (21)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, būtu jāiekļauj atsevišķi nosacījumi un ierobežojumi.

               (22)

               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

               (23)

               Pašreizējais glifosāta apstiprinājums ir spēkā līdz 2017. gada 15. decembrim, šai regulai būtu jāstājas spēkā pēc iespējas drīzāk.

               (24)

               Šī regula būtu jāpiemēro no nākamās dienas pēc darbīgās vielas glifosāta apstiprinājuma termiņa beigām, kas minēts 3. apsvērumā.

               (25)

               Augu, dzīvnieku, pārtikas aprites un dzīvnieku barības pastāvīgā komiteja nav sniegusi atzinumu tās priekšsēdētāja noteiktajā termiņā. Īstenošanas akts tika uzskatīts par nepieciešamu, un priekšsēdētājs pārsūdzības komitejai iesniedza īstenošanas akta projektu turpmākai apspriešanai. Šajā regulā paredzētie pasākumi ir saskaņā ar pārsūdzības komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Apstiprinājumu darbīgajai vielai glifosātam, kura specifikācija sniegta I pielikumā, atjauno, ievērojot minētajā pielikumā izklāstītos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 16. decembra.

      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2017. gada 12. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2001. gada 20. novembra Direktīva 2001/99/EK, ar ko groza I pielikumu Padomes Direktīvai 91/414/EEK par augu aizsardzības līdzekļu laišanu tirgū, lai iekļautu glifosātu un tifensulfuronu kā aktīvās vielas (OV L 304, 21.11.2001., 14. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

      (6)  IARC Monographs on the Evaluation of Carcinogenic Risks to Humans, Volume 112 (2015). Pieejams tiešsaistē: www.iarc.fr.

      (7)  EFSA (Eiropas Pārtikas nekaitīguma iestāde), 2015. Conclusion on the peer review of the pesticide risk assessment of the active substance glyphosate. EFSA Journal 2015; 13(11):4302, 107 lpp., doi:10.2903/j.efsa.2015.4302. Pieejams tiešsaistē: www.efsa.europa.eu.

      (8)  Eiropas Parlamenta 2016. gada 13. aprīļa rezolūcija par Komisijas īstenošanas regulas projektu, ar ko darbīgās vielas glifosāta apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulas (ES) Nr. 540/2011 pielikumu (D044281/01 – 2016/2624(RSP)). Pieejama tiešsaistē: http://www.europarl.europa.eu/sides/getDoc.do?type=TA&reference=P8-TA-2016-0119&language=EN&ring=B8-2016-0439.

      (9)  Eiropas Parlamenta 2017. gada 24. oktobra rezolūcija par Komisijas īstenošanas regulas projektu, ar ko darbīgās vielas glifosāta apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulas (ES) Nr. 540/2011 pielikumu (D053565-01 –2017/2904(RSP). Pieejama tiešsaistē: http://www.europarl.europa.eu/sides/getDoc.do?type=TA&reference=P8-TA-2017-0395&language=EN&ring=B8-2017-0567.

      (10)  Komisijas piešķirtais reģistrācijas numurs: ECI(2017)000002, pieejama tiešsaistē: http://ec.europa.eu/citizens-initiative/public/initiatives/successful/details/2017/000002?lg=en.

      (11)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      (12)  Komisijas 2016. gada 29. jūnija Īstenošanas regula (ES) 2016/1056, ar ko groza Īstenošanas regulu (ES) Nr. 540/2011 attiecībā uz apstiprinājuma perioda pagarināšanu darbīgajai vielai glifosātam (OV L 173, 30.6.2016., 52. lpp.).

      (13)  Komisijas 2016. gada 1. augusta Īstenošanas regula (ES) 2016/1313, ar ko attiecībā uz darbīgās vielas glifosāta apstiprināšanas nosacījumiem groza Īstenošanas regulu (ES) Nr. 540/2011 (OV L 208, 2.8.2016., 1. lpp.).

      (14)  Eiropas Ķimikāliju aģentūra (ECHA, 2017). Opinion of the Committee for Risk Assessment proposing harmonised classification and labelling of glyphosate (ISO); N-(phosphonomethyl)glycine (EC Number: 213-997-4; CAS Number: 1071-83-6).

      (15)  Komisijas paziņojums par datumu, kurā saņemts Eiropas Ķimikāliju aģentūras Riska novērtēšanas komitejas atzinums, kurā ierosināts paredzēt ES līmenī saskaņotu glifosāta klasificēšanu un marķēšanu (OV C 204, 28.6.2017., 5. lpp.).

      (16)  EFSA (Eiropas Pārtikas nekaitīguma iestāde), 2017. Conclusion on the peer review of the pesticide risk assessment of the potential endocrine disrupting properties of glyphosate. EFSA Journal 2017; 15(9):4979, 20 lpp., https://doi.org/10.2903/j.efsa.2017.4979.

      I PIELIKUMS

                  Parastais nosaukums,
                  identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Glifosāts

                     CAS Nr. 1071-83-6

                     CIPAC Nr. 284

                     N-(fosfonometil)-glicīns

                  ≥ 950 g/kg
                  Piemaisījumi:
                  formaldehīds, mazāk par 1 g/kg;

                     N-nitroso-glifosāts, mazāk par 1 mg/kg

                  2017. gada 16. decembris

                  2022. gada 15. decembris

                  Var atļaut lietot tikai kā herbicīdu.
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par glifosātu un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              gruntsūdeņu aizsardzībai mazāk aizsargātos apgabalos, jo īpaši attiecībā uz lietojumiem, kas nav saistīti ar laukaugiem,

                              —

                              profesionālo un neprofesionālo lietotāju aizsardzībai,

                              —

                              sauszemes mugurkaulnieku un nemērķa sugu sauszemes augu apdraudējumam,

                              —

                              tam, ka trofiskās mijiedarbības ceļā tiek apdraudēta sauszemes posmkāju un mugurkaulnieku nemērķa sugu daudzveidība un bagātība,

                              —

                              tam, vai lietošana pirms ražas novākšanas atbilst labai lauksaimniecības praksei.

                        Lietošanas nosacījumos vajadzības gadījumā ietver apdraudējuma mazināšanas pasākumus.
                  Dalībvalstis nodrošina, ka glifosātu saturošu augu aizsardzības līdzekļu lietošana ir samazināta līdz minimumam īpaši teritorijās, kas norādītas Direktīvas 2009/128/EK 12. panta a) punktā.
                  Dalībvalstis nodrošina, ka rūpnieciski ražota tehniskā materiāla specifikācijas ir līdzvērtīgas tehnoloģiskajos pētījumos izmantoto testa materiālu specifikācijām.
                  Dalībvalstis nodrošina, ka glifosātu saturoši augu aizsardzības līdzekļi nesatur papildvielu POE-talovamīnu (CAS Nr. 61791-26-2).

         (1)  Sīkāka informācija par darbīgās vielas identitāti un tās specifikācija sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā 25. ierakstu par glifosātu svītro;

                  2)

                  B daļai pievieno šādu ierakstu:

                              Parastais nosaukums,
                              identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “118

                              Glifosāts

                                 CAS Nr. 1071-83-6

                                 CIPAC Nr. 284

                                 N-(fosfonometil)-glicīns

                              ≥ 950 g/kg
                              Piemaisījumi:
                              formaldehīds, mazāk par 1 g/kg;

                                 N-nitroso-glifosāts, mazāk par 1 mg/kg

                              2017. gada 16. decembris

                              2022. gada 15. decembris

                              Var atļaut lietot tikai kā herbicīdu.
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par glifosātu un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          gruntsūdeņu aizsardzībai mazāk aizsargātos apgabalos, jo īpaši attiecībā uz lietojumiem, kas nav saistīti ar laukaugiem,

                                          —

                                          profesionālo un neprofesionālo lietotāju aizsardzībai,

                                          —

                                          sauszemes mugurkaulnieku un nemērķa sugu sauszemes augu apdraudējumam,

                                          —

                                          tam, ka trofiskās mijiedarbības ceļā tiek apdraudēta sauszemes posmkāju un mugurkaulnieku nemērķa sugu daudzveidība un bagātība,

                                          —

                                          tam, vai lietošana pirms ražas novākšanas atbilst labai lauksaimniecības praksei.

                                    Lietošanas nosacījumos vajadzības gadījumā ietver apdraudējuma mazināšanas pasākumus.
                              Dalībvalstis nodrošina, ka glifosātu saturošu augu aizsardzības līdzekļu lietošana ir samazināta līdz minimumam īpaši teritorijās, kas norādītas Direktīvas 2009/128/EK 12. panta a) punktā.
                              Dalībvalstis nodrošina, ka rūpnieciski ražota tehniskā materiāla specifikācijas ir līdzvērtīgas tehnoloģiskajos pētījumos izmantoto testa materiālu specifikācijām.
                              Dalībvalstis nodrošina, ka glifosātu saturoši augu aizsardzības līdzekļi nesatur papildvielu POE-talovamīnu (CAS Nr. 61791-26-2).”

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.


title: Komisijas Īstenošanas regula (ES) 2017/2330 (2017. gada 14. decembris) par atļauju izmantot dzelzs(II) karbonātu, dzelzs(III) hlorīda heksahidrātu, dzelzs(II) sulfāta monohidrātu, dzelzs(II) sulfāta heptahidrātu, dzelzs(II) fumarātu, aminoskābju dzelzs(II) helāta hidrātu, olbaltumvielu hidrolizātu dzelzs(II) helātu un glicīna hidrāta dzelzs(II) helātu par barības piedevām visu sugu dzīvniekiem un dzelzs dekstrānu par barības piedevu sivēniem un ar ko groza Regulu (EK) Nr. 1334/2003 un (EK) Nr. 479/2006 (Dokuments attiecas uz EEZ. )

text:
               15.12.2017

               LV

               Eiropas Savienības Oficiālais Vēstnesis

               L 333/41

         KOMISIJAS ĪSTENOŠANAS REGULA (ES) 2017/2330
   (2017. gada 14. decembris)
   par atļauju izmantot dzelzs(II) karbonātu, dzelzs(III) hlorīda heksahidrātu, dzelzs(II) sulfāta monohidrātu, dzelzs(II) sulfāta heptahidrātu, dzelzs(II) fumarātu, aminoskābju dzelzs(II) helāta hidrātu, olbaltumvielu hidrolizātu dzelzs(II) helātu un glicīna hidrāta dzelzs(II) helātu par barības piedevām visu sugu dzīvniekiem un dzelzs dekstrānu par barības piedevu sivēniem un ar ko groza Regulu (EK) Nr. 1334/2003 un (EK) Nr. 479/2006
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

               (2)

               Saskaņā ar Direktīvu 70/524/EEK dzelzs savienojumus dzelzs(III) hlorīda heksahidrātu, dzelzs(III) oksīdu, dzelzs(II) karbonātu, aminoskābju dzelzs(II) helāta hidrātu, glicīna hidrāta dzelzs(II) helātu, dzelzs(II) fumarātu, dzelzs(II) sulfāta heptahidrātu un dzelzs(II) sulfāta monohidrātu uz neierobežotu laiku atļāva lietot ar Komisijas Regulu (EK) Nr. 1334/2003 (3) un Komisijas Regulu (EK) Nr. 479/2006 (4). Pēc tam saskaņā ar Regulas (EK) Nr. 1831/2003 10. panta 1. punktu minētās vielas kā esošus barības līdzekļus iekļāva Lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegti pieteikumi, kuros lūgts no jauna izvērtēt dzelzs(III) hlorīda heksahidrātu, dzelzs(III) oksīdu, dzelzs(II) karbonātu, aminoskābju dzelzs(II) helāta hidrātu, glicīna hidrāta dzelzs(II) helātu, dzelzs(II) fumarātu, dzelzs(II) sulfāta heptahidrātu un dzelzs(II) sulfāta monohidrātu kā barības piedevas visu sugu dzīvniekiem. Turklāt saskaņā ar minētās regulas 7. pantu tika iesniegts pieteikums, kurā tika prasīta atļauja dzelzs dekstrāna lietošanai par barības piedevu sivēniem. Pieteikuma iesniedzēji lūdza minētās piedevas klasificēt piedevu kategorijā “uzturfizioloģiskās piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Zinātnisku apsvērumu dēļ Eiropas Pārtikas nekaitīguma iestāde (“Iestāde”) 2013. gada 19. jūnija (5), 2014. gada 30. janvāra (6), 2014. gada 5. marta (7), 2014. gada 28. aprīļa (8) un 2016. gada 27. janvāra (9) atzinumā ieteica teksta angļu valodas redakcijās “Ferric” vietā lietot terminu “Iron(III)” un “Ferrous” vietā lietot “Iron(II)”, lai izvairītos no iespējamiem pārpratumiem. Iestāde arī ieteica aminoskābju dzelzs(II) helātu pēc tā ķīmiskajām īpašībām iedalīt šādās divās grupās: aminoskābju dzelzs(II) helāta hidrāts un olbaltumvielu hidrolizātu dzelzs(II) helāts.

               (5)

               Iestāde secināja, ka ar piedāvātajiem lietošanas nosacījumiem dzelzs(II) karbonātam, dzelzs(III) hlorīda heksahidrātam, dzelzs(II) sulfāta monohidrātam, dzelzs(II) sulfāta heptahidrātam, dzelzs(II) fumarātam, aminoskābju dzelzs(II) helāta hidrātam, olbaltumvielu hidrolizātu dzelzs(II) helātam un glicīna hidrāta dzelzs(II) helātam nav nelabvēlīgas ietekmes uz dzīvnieku veselību, patērētāju drošību un vidi. Katrā no šiem dzelzs(II) un dzelzs(III) savienojumiem ir niķelis, kura klātbūtnes dēļ piedevas var izraisīt elpceļu, acu un ādas kairinājumu, līdz ar to attiecībā uz darbībām ar konkrētajām piedevām un premiksiem, kuri tās satur, būtu jāveic atbilstoši aizsargpasākumi, lai nerastos bažas par nekaitīgumu piedevu un premiksu lietotājiem.

               (6)

               Iestāde 2017. gada 24. janvāra (10) atzinumā secināja, ka ar piedāvātajiem lietošanas nosacījumiem dzelzs dekstrānam nav nelabvēlīgas ietekmes uz dzīvnieku veselību, patērētāju drošību un vidi un ka, ievērojot pienācīgus aizsardzības pasākumus, neradīsies bažas par nekaitīgumu piedevas lietotājiem.

               (7)

               Iestāde turklāt secināja, ka dzelzs(II) karbonāts, dzelzs(III) hlorīda heksahidrāts, dzelzs(II) sulfāta monohidrāts, dzelzs(II) sulfāta heptahidrāts, dzelzs(II) fumarāts, aminoskābju dzelzs(II) helāta hidrāts, olbaltumvielu hidrolizātu dzelzs(II) helāts, glicīna hidrāta dzelzs(II) helāts un dzelzs dekstrāns ir lietderīgi dzelzs avoti; tomēr dzelzs(II) karbonāta biopieejamība ievērojami svārstās un tiek uzskatīta par zemāku nekā dzelzs(II) sulfāta biopieejamība. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošo barības piedevu analīzes metodi.

               (8)

               Dzelzs(II) karbonāta, dzelzs(III) hlorīda heksahidrāta, dzelzs(II) sulfāta monohidrāta, dzelzs(II) sulfāta heptahidrāta, dzelzs(II) fumarāta, aminoskābju dzelzs(II) helāta hidrāta, olbaltumvielu hidrolizātu dzelzs(II) helāta un glicīna hidrāta dzelzs(II) helāta kā barības piedevu visu sugu dzīvniekiem un dzelzs dekstrāna kā barības piedevas sivēniem novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti, izņemot attiecībā uz dzirdināmo ūdeni. Tāpēc šīs vielas būtu jāatļauj lietot atbilstīgi šīs regulas pielikumam, un to lietojums dzirdināmajā ūdenī būtu jāaizliedz.

               (9)

               Sakarā ar to, ka šī Regula piešķir jaunas lietošanas atļaujas vielām “dzelzs(III) hlorīda heksahidrāts”, “dzelzs(II) karbonāts”, “aminoskābju dzelzs(II) helāta hidrāts”, “dzelzs(II) fumarāts”, “dzelzs(II) sulfāta heptahidrāts”, “dzelzs(II) sulfāta monohidrāts” un “glicīna hidrāta dzelzs(II) helāts” un sakarā ar atļaujas liegšanu vielai “dzelzs(III) oksīds”, ieraksti par šīm vielām Regulā (EK) Nr. 1334/2003 un Regulā (EK) Nr. 479/2006 būtu jāsvītro.

               (10)

               Iestāde 2016. gada 24. maija atzinumā (11) nevarēja nonākt pie secinājumiem par dzelzs(III) oksīda nekaitīgumu mērķsugām, tāpēc piedeva un to saturošā barība būtu jāizņem no tirgus, cik drīz vien iespējams. Tomēr praktisku iemeslu dēļ attiecīgo līdzekļu izņemšanai no tirgus būtu jānosaka ierobežots pārejas periods, lai tirgus dalībnieki varētu pienācīgi izpildīt izņemšanas pienākumu.

               (11)

               Nekaitīguma apsvērumi neprasa ar Regulu (EK) Nr. 1334/2003 un Regulu (EK) Nr. 479/2006 lietot atļautā dzelzs(III) hlorīda heksahidrāta, dzelzs(II) karbonāta, aminoskābju dzelzs(II) helāta hidrāta, glicīna hidrāta dzelzs(II) helāta, dzelzs(II) fumarāta, dzelzs(II) sulfāta heptahidrāta un dzelzs(II) sulfāta monohidrāta atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā specificētās vielas, kas iekļautas piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts lietot par barības piedevām dzīvnieku ēdināšanā saskaņā ar minētajā pielikumā ietvertajiem nosacījumiem.
   2. pants
   Īpaši lietošanas nosacījumi
   Pielikumā specificētās atļautās vielas, kas iekļautas piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, neizmanto par piedevām dzirdināmajā ūdenī.
   3. pants
   Atļaujas liegšana
   Atļaujas piešķiršana dzelzs(III) oksīdam ar šo tiek liegta, un šo vielu vairs neizmanto par uzturfizioloģisku barības piedevu.
   4. pants
   Grozījums Regulā (EK) Nr. 1334/2003
   Regulas (EK) Nr. 1334/2003 pielikumā no ieraksta “E1” par elementu “Dzelzs – Fe” svītro šādas piedevas, to ķīmiskās formulas un aprakstus: “dzelzs(III) hlorīda heksahidrāts”, “dzelzs(II) karbonāts”, “aminoskābju dzelzs helāta hidrāts”, “dzelzs(II) fumarāts”, “dzelzs(II) sulfāta heptahidrāts”, “dzelzs(II) sulfāta monohidrāts” un “dzelzs(III) oksīds”.
   5. pants
   Grozījums Regulā (EK) Nr. 479/2006
   Regulas (EK) Nr. 479/2006 pielikumā svītro ierakstu “E1” par piedevu “glicīna hidrāta dzelzs helāts”.
   6. pants
   Pārejas pasākumi
   1.   Tādas ar Komisijas Regulu (EK) Nr. 1334/2003 un Komisijas Regulu (EK) Nr. 479/2006 lietot atļautās vielas “dzelzs(III) hlorīda heksahidrāts”, “dzelzs(II) karbonāts”, “aminoskābju dzelzs(II) helāta hidrāts”, “glicīna hidrāta dzelzs(II) helāts”, “dzelzs(II) fumarāts”, “dzelzs(II) sulfāta heptahidrāts”, “dzelzs(III) oksīds” un “dzelzs(II) sulfāta monohidrāts” un šīs vielas saturošus premiksus, kas ražoti un marķēti pirms 2018. gada 4. jūlija saskaņā ar noteikumiem, kuri bija piemērojami pirms 2018. gada 4. janvāra, arī turpmāk drīkst laist tirgū un lietot, līdz beidzas esošie krājumi.
   2.   Tādas barības sastāvdaļas un barības maisījumus, kas satur 1. punktā minētās vielas un ir ražoti un marķēti pirms 2019. gada 4. janvāra saskaņā ar noteikumiem, kuri bija piemērojami pirms 2018. gada 4. janvāra, arī turpmāk drīkst laist tirgū un lietot, līdz beidzas esošie krājumi, ja tie ir paredzēti produktīvo dzīvnieku barošanai.
   3.   Tādas barības sastāvdaļas un barības maisījumus, kas satur 1. punktā minētās vielas un ir ražoti un marķēti pirms 2020. gada 4. janvāra saskaņā ar noteikumiem, kuri bija piemērojami pirms 2018. gada 4. janvāra, arī turpmāk drīkst laist tirgū un lietot, līdz beidzas esošie krājumi, ja tie ir paredzēti neproduktīvo dzīvnieku barošanai.
   7. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  Komisijas 2003. gada 25. jūlija Regula (EK) Nr. 1334/2003, ar kuru groza nosacījumus, ar kādiem atļauj izmantot vairākas barības piedevas, kas pieder mikroelementu grupai (OV L 187, 26.7.2003., 11. lpp.).

      (4)  Komisijas 2006. gada 23. marta Regula (EK) Nr. 479/2006 par atļaujām dažām mikroelementu savienojumu grupas piedevām (OV L 86, 24.3.2006., 4. lpp.).

      (5)  EFSA Journal 2013; 11(7):3287.

      (6)  EFSA Journal 2014; 12(2):3566.

      (7)  EFSA Journal 2014; 12(3):3607.

      (8)  EFSA Journal 2015; 13(5):4109.

      (9)  EFSA Journal 2016; 14(2):4396.

      (10)  EFSA Journal 2017; 15(2):4701.

      (11)  EFSA Journal 2016; 14(6):4508.


title: Komisijas Īstenošanas regula (ES) 2017/2325 (2017. gada 14. decembris) par atļauju izmantot šķidro lecitīnu, hidrolizēto lecitīnu un ateļļoto lecitīnu preparātus par barības piedevām visu sugu dzīvniekiem un ar ko groza Īstenošanas regulu (ES) 2017/1007 (Dokuments attiecas uz EEZ. )

text:
                  15.12.2017

                  LV

                  Eiropas Savienības Oficiālais Vēstnesis

                  L 333/17

            KOMISIJAS ĪSTENOŠANAS REGULA (ES) 2017/2325
      (2017. gada 14. decembris)
      par atļauju izmantot šķidro lecitīnu, hidrolizēto lecitīnu un ateļļoto lecitīnu preparātus par barības piedevām visu sugu dzīvniekiem un ar ko groza Īstenošanas regulu (ES) 2017/1007
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                  Lecitīnus saskaņā ar Direktīvu 70/524/EEK tika atļauts bez termiņa ierobežojuma izmantot par barības piedevām visu sugu dzīvniekiem. Pēc tam šīs piedevas saskaņā ar Regulas (EK) Nr. 1831/2003 10. panta 1. punkta b) apakšpunktu Lopbarības piedevu reģistrā tika ierakstītas kā esoši lopbarības līdzekļi.

                  (3)

                  Saskaņā ar Regulas (EK) Nr. 1831/2003 10. panta 2. punktu tika iesniegts pieteikums uz to, lai lecitīnu preparātus atkārtoti izvērtētu kā visu sugu dzīvniekiem paredzētas barības piedevas. Pieteikuma iesniedzējs lūdza minētās piedevas klasificēt piedevu kategorijā “tehnoloģiskās piedevas” un funkcionālajā grupā “emulgatori”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2016. gada 13. jūlija atzinumā (3) secināja, ka ar piedāvātajiem izmantošanas nosacījumiem lecitīnu, hidrolizēto lecitīnu un ateļļoto lecitīnu preparāti nelabvēlīgi neietekmē dzīvnieku veselību, cilvēka veselību vai vidi. Iestāde arī secināja, ka šie preparāti ir uzskatāmi par iedarbīgiem emulgatoriem izmantošanai dzīvnieku barībā. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.

                  (5)

                  Šķidro lecitīnu, hidrolizēto lecitīnu un ateļļoto lecitīnu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos preparātus būtu jāatļauj lietot, kā norādīts šīs regulas I pielikumā.

                  (6)

                  Tiek uzskatīts, ka tirgus izkropļojuma novēršanai ir lietderīgi saskaņot lecitīnu, šķidro lecitīnu, hidrolizēto lecitīnu un ateļļoto lecitīnu raksturlielumus un izmantošanas nosacījumus, tāpēc Komisijas Īstenošanas regula (ES) 2017/1007 (4) būtu attiecīgi jāgroza.

                  (7)

                  Nekaitīguma apsvērumi neliek atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                  (8)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļaujas piešķiršana
      I pielikumā specificētās piedevas, kas pieder pie piedevu kategorijas “tehnoloģiskās piedevas” un funkcionālās grupas “emulgatori”, ar pielikumā noteiktajiem nosacījumiem ir atļauts izmantot par dzīvnieku barības piedevu.
      2. pants
      Grozījums Īstenošanas regulā (ES) 2017/1007
      Īstenošanas regulas (ES) 2017/1007 pielikumu aizstāj ar šīs regulas II pielikuma tekstu.
      3. pants
      Pārejas pasākumi
      1.   Tādas I pielikumā specificētās piedevas un šīs piedevas saturošus premiksus, kuri ražoti un marķēti pirms 2018. gada 4. jūlija saskaņā ar noteikumiem, kas bija piemērojami pirms 2018. gada 4. janvāra, arī turpmāk drīkst laist tirgū un izmantot, līdz beidzas esošie krājumi.
      2.   Tādus I pielikumā specificētās piedevas saturošus barības maisījumus un barības sastāvdaļas, kuras paredzētas produktīviem dzīvniekiem un ražotas un marķētas pirms 2019. gada 4. janvāra saskaņā ar noteikumiem, kas bija piemērojami pirms 2018. gada 4. janvāra, arī turpmāk drīkst laist tirgū un izmantot, līdz beidzas esošie krājumi.
      3.   Tādus I pielikumā specificētās piedevas saturošus barības maisījumus un barības sastāvdaļas, kuras paredzētas neproduktīviem dzīvniekiem un ražotas un marķētas pirms 2020. gada 4. janvāra saskaņā ar noteikumiem, kas bija piemērojami pirms 2018. gada 4. janvāra, arī turpmāk drīkst laist tirgū un izmantot, līdz beidzas esošie krājumi.
      4. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 14. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  EFSA Journal 2016; 14(8):4561.

         (4)  Komisijas 2017. gada 15. jūnija Īstenošanas regula (ES) 2017/1007 par atļauju piešķiršanu lecitīna preparātiem kā visu sugu dzīvniekiem paredzētām barības piedevām (OV L 153, 16.6.2017., 13. lpp.).

         I PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     mg lecitīnu uz kg kompleksās barības ar mitruma saturu 12 %

                        Kategorija: tehnoloģiskās piedevas. Funkcionālā grupa: emulgatori

                     1c322i

                     —

                     Šķidrie lecitīni

                        Piedevas sastāvs

                     Lecitīnu preparāts:
                     fosfolipīdi ≥ 48 %
                     Mitrums ≤ 1 %
                     Šķidrā veidā

                        Aktīvās vielas raksturojums

                     No rapšu un saulgriežu sēklām un/vai sojas pupām ekstrahēti šķidrie lecitīni (CAS Nr. 8002-43-5)

                        Analītiskā metode
                         (1)

                     Barības piedevas raksturošanai:
                     Komisijas Regula (ES) Nr. 231/2012 (2) un attiecīgie testi PVO JECFA monogrāfijā “Lecithin” (“Lecitīns”) (3)
                         (4).

                     Visas dzīvnieku sugas

                     —

                     —

                     —

                     2028. gada 4. janvāris

                     1c322ii

                     Hidrolizētie lecitīni

                        Piedevas sastāvs

                     Hidrolizēto lecitīnu preparāts:
                     fosfolipīdi ≥ 44 %
                     Mitrums ≤ 1 %
                     Šķidrā veidā

                        Aktīvās vielas raksturojums

                     No saulgriežu sēklām un/vai sojas pupām ekstrahēti šķidrie hidrolizētie lecitīni (CAS Nr. 8002-43-5)

                        Analītiskā metode
                         (1)

                     Barības piedevas raksturošanai:
                     Komisijas Regula (ES) Nr. 231/2012 (2) un attiecīgie testi PVO JECFA monogrāfijā “Lecithin” (“Lecitīns”) (3)
                         (4).

                     Visas dzīvnieku sugas

                     2028. gada 4. janvāris

                     1c322iii

                     —

                     Ateļļotie lecitīni

                        Piedevas sastāvs

                     Ateļļoto lecitīnu preparāts, kurā turpmāk nosaukto vielu saturs ir vismaz šāds: fosfolipīdi ≥ 75 %
                     Mitrums ≤ 2 %
                     Cietā veidā

                        Aktīvās vielas raksturojums

                     No saulgriežu sēklām un/vai sojas pupām ekstrahēti un ekstrakcijā ar šķīdinātāju attaukoti cietie ateļļotie lecitīni (CAS Nr. 8002-43-5)

                        Analītiskā metode
                         (1)

                     Barības piedevas raksturošanai:
                     Komisijas Regula (ES) Nr. 231/2012 (2) un attiecīgie testi PVO JECFA monogrāfijā “Lecithin” (“Lecitīns”) (3)
                         (4).

                     Visas dzīvnieku sugas

                     —

                     —

                     —

                     2028. gada 4. janvāris

            (1)  Sīkāka informācija par analītiskajām metodēm ir references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

            (2)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).

            (3)  FAO JECFA Combined Compendium of Food Additive Specifications, ‘Lecithin’, Monograph No. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf.

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm.

         II PIELIKUMS
         “
               PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analītiskā metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           mg lecitīnu uz kg kompleksās barības ar mitruma saturu 12 %

                              Kategorija: tehnoloģiskās piedevas. Funkcionālā grupa: emulgatori

                           1c322

                           —

                           Lecitīni

                              Piedevas sastāvs

                           Lecitīnu preparāts, kurā turpmāk nosaukto vielu saturs ir vismaz šāds:

                                       —

                                       fosfolipīdi ≥ 18 %,

                                       —

                                       lizofosfolipīdi ≥ 11 %

                                 Mitrums ≤ 1 %

                              Aktīvās vielas raksturojums

                           No sojas pupām ekstrahēti lecitīni (CAS Nr. 8002-43-5)

                              Analītiskā metode
                               (1)

                           Barības piedevas raksturošanai:
                           Komisijas Regula (ES) Nr. 231/2012 (2) un attiecīgie testi PVO JECFA monogrāfijā “Lecithin” (“Lecitīns”) (3)
                               (4).

                           Visas dzīvnieku sugas

                           —

                           —

                           —

                           =

                           2027. gada 6. jūlijs

                     ”

            (1)  Sīkāka informācija par analītiskajām metodēm ir references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

            (2)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).

            (3)  FAO JECFA Combined Compendium of Food Additive Specifications, ‘Lecithin’, Monograph No. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf.

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm.


title: Komisijas Īstenošanas regula (ES) 2017/2326 (2017. gada 14. decembris), ar ko imiprotrīnu apstiprina par 18. produkta veida biocīdos lietojamu esošu aktīvo vielu (Dokuments attiecas uz EEZ. )

text:
               15.12.2017

               LV

               Eiropas Savienības Oficiālais Vēstnesis

               L 333/22

         KOMISIJAS ĪSTENOŠANAS REGULA (ES) 2017/2326
   (2017. gada 14. decembris),
   ar ko imiprotrīnu apstiprina par 18. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) ir izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Imiprotrīns ir šajā sarakstā.

               (2)

               Imiprotrīns ir novērtēts lietošanai biocīdos, kuri pieder pie 18. produkta veida “Insekticīdi, akaricīdi un līdzekļi citu posmkāju kontrolei”, kas definēts Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Apvienotā Karaliste, un tā 2016. gada 20. jūlijā iesniedza novērtējuma ziņojumu kopā ar ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2017. gada 27. jūnijā formulēja Eiropas Ķimikāliju aģentūras atzinumu.

               (5)

               Saskaņā ar minēto atzinumu 18. produkta veida biocīdi, kas satur imiprotrīnu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi imiprotrīnu apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Imiprotrīnu apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Imiprotrīns

                     IUPAC nosaukums:
                  [2,5-Diokso-3-(prop-2-inil)imidazolidīn-1-ilmetil]-(1R)-cis-2,2-dimetil-3-(2-metilprop-1-enil)ciklopropānkarboksilāta un [2,5-diokso-3-(prop-2-inil)imidazolidīn-1-ilmetil]-(1R)-trans-2,2-dimetil-3-(2-metilprop-1-enil)ciklopropānkarboksilāta reakcijas masa
                  EK Nr. 428-790-6

                     CAS Nr.: 72963-72-5

                  ≥ 870 g/kg

                  2019. gada 1. jūlijs

                  2029. gada 30. jūnijs

                  18

                  Lai attiecībā uz biocīdiem saņemtu atļauju, izpilda šādus nosacījumus:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā saistībā ar novērtētajiem lietojuma veidiem apzinātos riskus, attiecībā uz produktiem, kurus izmanto iekštelpās par smidzinātāju virsmas apstrādei, produkta novērtēšanā īpašu uzmanību pievērš virszemes ūdeņiem, nogulām un augsnei;

                              3)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimālos atlieku līmeņus (MAL), un veic visus attiecīgos riska mazināšanas pasākumus, kas nodrošina, ka piemērojamie MAL netiek pārsniegti.

         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2017/2327 (2017. gada 14. decembris), ar ko 2-metil-1,2-benzizotiazol-3(2H)-onu apstiprina par 6. produkta veida biocīdos lietojamu aktīvo vielu (Dokuments attiecas uz EEZ. )

text:
               15.12.2017

               LV

               Eiropas Savienības Oficiālais Vēstnesis

               L 333/25

         KOMISIJAS ĪSTENOŠANAS REGULA (ES) 2017/2327
   (2017. gada 14. decembris),
   ar ko 2-metil-1,2-benzizotiazol-3(2H)-onu apstiprina par 6. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:

               (1)

               Polija 2009. gada 26. novembrī saņēma pieteikumu uz to, lai aktīvo vielu 2-metil-1,2-benzizotiazol-3(2H)-onu saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu iekļautu minētās direktīvas I pielikumā lietošanai biocīdos, kuri pieder pie minētās direktīvas V pielikumā aprakstītā 6. produkta veida biocīdiem “Konteineros izmantojami konservanti” un atbilst Regulas (ES) Nr. 528/2012 V pielikumā aprakstītajam 6. produkta veidam.

               (2)

               2016. gada 24. martā saskaņā ar Regulas (ES) Nr. 528/2012 90. panta 2. punktu Polija iesniedza novērtējuma ziņojumu kopā ar ieteikumiem.

               (3)

               Ņemot vērā kompetentās novērtētājiestādes secinājumus, Biocīdu komiteja 2017. gada 27. jūnijā formulēja Eiropas Ķimikāliju aģentūras atzinumu.

               (4)

               Saskaņā ar minēto atzinumu 6. produkta veida biocīdi, kas satur 2-metil-1,2-benzizotiazol-3(2H)-onu, varētu atbilst Regulas (ES) Nr. 528/2012 19. panta 1. punkta b) apakšpunktā noteiktajiem kritērijiem, ja vien to lietošanā tiek ievērotas noteiktas specifikācijas un nosacījumi.

               (5)

               Tāpēc ir lietderīgi 2-metil-1,2-benzizotiazol-3(2H)-onu apstiprināt lietošanai 6. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (6)

               2-Metil-1,2-benzizotiazol-3(2H)-ons atbilst kritērijiem, pēc kuriem vielas kvalificē par 1.A apakškategorijas ādas sensibilizatoriem (stiprs sensibilizators), kā norādīts Eiropas Parlamenta un Padomes Regulas (EK) Nr. 1272/2008 (3) I pielikuma 3.4.2.2.1.2. punktā, tāpēc apstrādāti izstrādājumi, kuri apstrādāti ar 2-metil-1,2-benzizotiazol-3(2H)-onu vai kuros 2-metil-1,2-benzizotiazol-3(2H)-ons iestrādāts, būtu jālaiž tirgū ar attiecīgu marķējumu.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   2-Metil-1,2-benzizotiazol-3(2H)-onu apstiprina par aktīvo vielu lietošanai 6. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  2-Metil-1,2-benzizotiazol-3(2H)-ons
                  (MBIT)

                     IUPAC nosaukums:
                  2-Metil-1,2-benzizotiazol-3(2H)-ons
                  EK Nr.: neattiecas

                     CAS Nr.: 2527-66-4

                  ≥ 997 g/kg

                  2018. gada 1. jūlijs

                  2028. gada 30. jūnijs

                  6

                  Lai attiecībā uz biocīdiem saņemtu atļauju, izpilda šādus nosacījumus:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikumā aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                          a)

                                          profesionālajiem lietotājiem;

                                          b)

                                          virszemes ūdeņiem un gruntsūdeņiem, ja konservētas krāsas un apmetumi tiek klāti uz ārvirsmām un ja konservēti šķidrumi tiek lietoti papīra, tekstilizstrādājumu vai ādas izstrādājumu ražošanā.

                        Lai apstrādātus izstrādājumus varētu laist tirgū, izpilda šādu nosacījumu:
                  persona, kas atbildīga par tāda izstrādājuma laišanu tirgū, kurš ir apstrādāts ar 2-metil-1,2-benzizotiazol-3(2H)-onu vai kurā ir iestrādāts 2-metil-1,2-benzizotiazol-3(2H)-ons, nodrošina, ka apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2017/2349 (2017. gada 15. decembris), ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu

text:
               16.12.2017

               LV

               Eiropas Savienības Oficiālais Vēstnesis

               L 336/22

         KOMISIJAS ĪSTENOŠANAS REGULA (ES) 2017/2349
   (2017. gada 15. decembris),
   ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 28. pantu,
   tā kā:

               (1)

               Lai noteiktu tos vājpiena pulvera daudzumus, uz kādiem attiecas konkursa procedūra, kas sākta ar Komisijas Īstenošanas regulu (ES) 2016/2080 (3), minētās regulas 1. pantā ir paredzēts termiņš, pirms kura vājpiena pulverim jābūt nodotam valsts intervences uzglabāšanā.

               (2)

               Ievērojot pašreizējo stāvokli piena un piena produktu tirgū saistībā ar cenu atgūšanos un intervences krājumu augsto līmeni, ir lietderīgi darīt pieejamu pārdošanai vājpiena pulvera papildu apjomu, mainot uzglabāšanas sākuma datumu.

               (3)

               Tādēļ Īstenošanas regula (ES) 2016/2080 būtu attiecīgi jāgroza.

               (4)

               Lai panāktu, ka vājpiena pulveris ir tūlītēji pieejams pārdošanai, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) 2016/2080 1. pantā datumu “pirms 2015. gada 1. novembra” aizstāj ar datumu “pirms 2016. gada 1. aprīļa”.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 15. decembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 347, 20.12.2013., 671. lpp.

      (2)  OV L 206, 30.7.2016., 71. lpp.

      (3)  Komisijas 2016. gada 25. novembra Īstenošanas regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) 2017/2362 (2017. gada 5. decembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Lenticchia di Altamura (AĢIN))

text:
               19.12.2017

               LV

               Eiropas Savienības Oficiālais Vēstnesis

               L 337/15

         KOMISIJAS ĪSTENOŠANAS REGULA (ES) 2017/2362
   (2017. gada 5. decembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Lenticchia di Altamura (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu “Lenticchia di Altamura”, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Lenticchia di Altamura” būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Lenticchia di Altamura” (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. decembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 280, 24.8.2017., 4. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/2363 (2017. gada 6. decembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Μελεκούνι” (Melekouni) (AĢIN))

text:
               19.12.2017

               LV

               Eiropas Savienības Oficiālais Vēstnesis

               L 337/16

         KOMISIJAS ĪSTENOŠANAS REGULA (ES) 2017/2363
   (2017. gada 6. decembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Μελεκούνι” (Melekouni) (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Grieķijas pieteikums, kurā lūgts reģistrēt nosaukumu “Μελεκούνι” (Melekouni), ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Μελεκούνι” (Melekouni) būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Μελεκούνι” (Melekouni) (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. decembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 280, 24.8.2017., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/2369 (2017. gada 18. decembris), ar kuru Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, groza attiecībā uz tās piemērošanas periodu (Dokuments attiecas uz EEZ. )

text:
               19.12.2017

               LV

               Eiropas Savienības Oficiālais Vēstnesis

               L 337/26

         KOMISIJAS ĪSTENOŠANAS REGULA (ES) 2017/2369
   (2017. gada 18. decembris),
   ar kuru Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, groza attiecībā uz tās piemērošanas periodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:

               (1)

               Komisijas Īstenošanas regula (ES) Nr. 743/2013 (2) tika pieņemta tāpēc, ka Komisijas revīzijas dienests, veicot revīzijas Turcijā, konstatēja nepilnības to oficiālo kontroļu īstenošanā, kurās pārbauda eksportam uz Savienību paredzētu gliemeņu produkciju, un tāpēc, ka dalībvalstis ziņoja par neatbilstošiem Turcijas izcelsmes gliemeņu sūtījumiem, kuri neatbilda Savienības mikrobioloģiskajiem standartiem.

               (2)

               Komisijas revīzijas dienesta veiktajā jaunākajā revīzijā 2015. gada septembrī joprojām tika konstatētas būtiskas nepilnības eksportam uz Savienību paredzētu gliemeņu kontroles sistēmā. Turcijas kompetentās iestādes ir iesniegušas informāciju par korektīviem pasākumiem, kas uzsākti, lai novērstu minētās nepilnības. Tomēr dažas no minētajām nepilnībām, konkrētāk, laboratoriju darbības nepilnības, joprojām nav novērstas.

               (3)

               Ņemot vērā konkrēto produktu raksturu, Īstenošanas regulas (ES) Nr. 743/2013 piemērošanas termiņš būtu jāpagarina, līdz ir pietiekamas garantijas, un dalībvalstu veiktās pārbaudes uzskatāmi rāda, ka sūtījumi ir atbilstīgi, un pēcpārbaudes revīzija apstiprina, ka pasākumu atcelšana ir iespējama.

               (4)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 743/2013 5. panta otrajā daļā datumu “2017. gada 31. decembrim” aizstāj ar datumu “2021. gada 31. decembrim”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 24, 30.1.1998., 9. lpp.

      (2)  Komisijas 2013. gada 31. jūlija Īstenošanas regula (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas (OV L 205, 1.8.2013., 1. lpp.).


title: Komisijas Īstenošanas regula (ES) 2017/2386 (2017. gada 19. decembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 1385/2007

text:
               20.12.2017

               LV

               Eiropas Savienības Oficiālais Vēstnesis

               L 340/43

         KOMISIJAS ĪSTENOŠANAS REGULA (ES) 2017/2386
   (2017. gada 19. decembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 1385/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 1385/2007 (2) ir atvērtas ikgadējas tarifa kvotas mājputnu gaļas nozares produktu importam.

               (2)

               Daudzumi, kuri norādīti importa licenču pieteikumos, kas laikā no 2017. gada 1. līdz 7. decembrim attiecībā uz dažām kvotām iesniegti par apakšperiodu no 2018. gada 1. janvāra līdz 31. martam, ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kas norādīti importa licenču pieteikumos, kuri no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām ir mazāki par pieejamajiem daudzumiem. Tāpēc ir jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kuri norādīti importa licenču pieteikumos, kas saskaņā ar Regulu (EK) Nr. 1385/2007 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikumā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 1385/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. decembrī

            Komisijas

            un tās priekšsēdētājs vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 26. novembra Regula (EK) Nr. 1385/2007, ar ko nosaka kārtību, kā piemērot Padomes Regulu (EK) Nr. 774/94, kad atver un pārvalda noteiktas Kopienas muitas tarifa kvotas mājputnu gaļas nozarē (OV L 309, 27.11.2007., 47. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  09.4410

                  0,121815

                  —

                  09.4411

                  0,124054

                  —

                  09.4412

                  0,124223

                  —

                  09.4420

                  4,646057

                  —

                  09.4421

                  —

                  175 000

                  09.4422

                  0,803288

                  —